C 298/14

Δημοσίευση κοινοποίησης σχετικά με την έγκριση τυπικής τροποποίησης προδιαγραφών προϊόντος για ονομασία στον αμπελοοινικό τομέα σύμφωνα με το άρθρο 17 παράγραφοι 2 και 3 του κατ’ εξουσιοδότηση κανονισμού (ΕΕ) 2019/33 της Επιτροπής

(2020/C 298/08)

Η παρούσα κοινοποίηση δημοσιεύεται σύμφωνα με το άρθρο 17 παράγραφος 5 του κατ’ εξουσιοδότηση κανονισμού (ΕΕ) 2019/33 της Επιτροπής (1).

ΚΟΙΝΟΠΟΙΗΣΗ ΤΗΣ ΕΓΚΡΙΣΗΣ ΤΥΠΙΚΗΣ ΤΡΟΠΟΠΟΙΗΣΗΣ

«Leithaberg»

Αριθμός αναφοράς: PDO-AT-A0216-AM01

Ημερομηνία της κοινοποίησης: 21.2.2020

ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ ΤΗΣ ΕΓΚΡΙΘΕΙΣΑΣ ΤΡΟΠΟΠΟΙΗΣΗΣ

1. Δεδομένου ότι η διαχείριση του αμπελουργικού μητρώου γίνεται πλέον στο πλαίσιο του ολοκληρωμένου συστήματος διαχείρισης και ελέγχου, η μέγιστη απόδοση ανά εκτάριο πρέπει να προσαρμοστεί.

ΕΝΙΑΙΟ ΕΓΓΡΑΦΟ

1. Ονομασία προϊόντος

«Leithaberg»

2. Τύπος γεωγραφικής ένδειξης

ΠΟΠ – Προστατευόμενη Ονομασία Προέλευσης

3. Κατηγορίες αμπελοοινικών προϊόντων

1. Οίνος

4. Περιγραφή του/των οίνου/-ων

Η ονομασία προέλευσης «Leithaberg» μπορεί να χρησιμοποιείται αποκλειστικά για οίνους που προέρχονται από ποικιλίες με ιδιαιτέρως φρουτώδη, ορυκτώδη και πικάντικο χαρακτήρα (με τις πρωτογενείς νότες φρούτων να επικρατούν σαφώς σε δεύτερο επίπεδο). Άλλα οργανοληπτικά χαρακτηριστικά καθορίζονται στις προδιαγραφές προϊόντος. Για την παραγωγή των λευκών οίνων μπορούν να χρησιμοποιούνται μόνο οι ποικιλίες Pinot Blanc, Chardonnay, Neuburger και Grüner Veltliner ή μείγμα αυτών. Για την παραγωγή των ερυθρών οίνων επιτρέπεται μόνο η χρησιμοποίηση της ποικιλίας Blaufränkisch.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % vol) Ελάχιστος αποκτημένος αλκοολικός τίτλος (σε % vol) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

5. Οινοποιητικές πρακτικές

α. Ουσιώδεις οινολογικές πρακτικές

Περιορισμοί σχετικά με την οινοποίηση

Όσον αφορά την ονομασία προέλευσης «Leithaberg», επιτρέπονται όλες οι εγκεκριμένες οινολογικές πρακτικές για τους οίνους με προστατευόμενη ονομασία προέλευσης, σύμφωνα με τους κανονισμούς (ΕΕ) 2019/934 και (ΕΕ) 2019/935, με εξαίρεση την επεξεργασία με σορβικό κάλιο και πυροκαρβονικό διμεθύλιο. Η μείωση της οξύτητας των οίνων είναι δυνατή σύμφωνα με τους κανονισμούς (ΕΕ) 2019/934 και (ΕΕ) 2019/935. Επί της ενδεχόμενης αύξησης της οξύτητας αποφαίνεται το Ομοσπονδιακό Υπουργείο Γεωργίας, Περιφερειών και Τουρισμού, ανάλογα με τις κλιματικές συνθήκες κατά την καλλιεργητική περίοδο. Οι προϋποθέσεις για την ενδεχόμενη αύξηση της οξύτητας διέπονται σε αυτή την περίπτωση από τους κανονισμούς (ΕΕ) 2019/934 και (ΕΕ) 2019/935.

Οι ειδικές οινολογικές πρακτικές (συμπεριλαμβανομένου του εμπλουτισμού) προκύπτουν από την επιλεγμένη παραδοσιακή μέθοδο παραγωγής και περιγράφονται στις προδιαγραφές προϊόντος.

β. Μέγιστες αποδόσεις

10 000 χιλιόγραμμα σταφυλιών ανά εκτάριο

6. Οριοθετημένη γεωγραφική περιοχή

Η οινοπαραγωγική περιοχή Leithaberg περιλαμβάνει την διοικητική περιφέρεια Eisenstadt Umgebung, τις πόλεις Eisenstadt και Rust, τους δήμους Jois and Winden, και, στον δήμο Neusiedl am See, τους αμπελώνες Hausberg, Neuberg, Marthal και Landstraße Hutweide.

7. Κύρια/-ες οινοποιήσιμη/-ες ποικιλία/-ες αμπέλου

Weißer Burgunder - Pinot Blanc

Neuburger

Weißer Burgunder - Weißburgunder

Weißer Burgunder - Klevner

Grüner Veltliner - Weißgipfler

Blaufränkisch - Frankovka

Chardonnay - Morillon

8. Περιγραφή του/των δεσμού/-ών

Το έδαφος αποτελείται κυρίως από κρυσταλλικό γνεύσιο και σχιστολιθικά πετρώματα, τα οποία έχουν καλυφθεί, σε βάθος εκατομμυρίων ετών, από σκληρό στρώμα τριτογενούς ασβεστόλιθου Leitha. Πριν από δεκαπέντε εκατομμύρια χρόνια, σχηματίστηκε ρήγμα κατά μήκος της περιοχής Thermenlinie, από το οποίο προήλθαν το βραχώδες υπόβαθρο και ο σχιστόλιθος. Σήμερα, αυτά τα εδάφη, αποσαθρωμένου βραχώδους υπόβαθρου, τα οποία περιέχουν αμμώδη άργιλο, και κυρίως σχιστόλιθο και ασβεστόλιθο με κελύφη, προσδίδουν στους οίνους της περιοχής τις χαρακτηριστικές τους ιδιότητες. Τα εδάφη των τύπων αυτών προσδίδουν στους οίνους ορυκτώδη και πικάντικο χαρακτήρα.

Η δομή της παραγωγής στην αμπελουργική περιοχή του Leithaberg χαρακτηρίζεται από οικογενειακές αμπελουργικές εκμεταλλεύσεις οι οποίες επεξεργάζονται κυρίως σταφύλια δικής τους παραγωγής και, σε πολλές περιπτώσεις, τα πωλούν επίσης απευθείας από τις εγκαταστάσεις τους. Τα υψηλά επίπεδα τουρισμού συνδέονται στενά με την οινοποιία. Οι άμπελοι καλλιεργούνται σχεδόν αποκλειστικά με το υψηλόκορμο γραμμικό σύστημα μόρφωσης και με συρμάτινα πλέγματα.

Ο οίνος πρέπει να διαθέτει τα ακόλουθα τυπικά χαρακτηριστικά: Γεύση: χαρακτηριστική της περιοχής, πλούσια, πικάντικη, κομψή, ορυκτώδης, χωρίς ή με ελάχιστα αισθητές νότες ξύλου. Οσμή: άρωμα χαρακτηριστικό της περιοχής, φρουτώδες, πικάντικο και δροσερό, με πρωτογενείς νότες φρούτων να επικρατούν σε δεύτερο επίπεδο. Οι οίνοι «Leithaberg DAC» επηρεάζονται από δύο παράγοντες: από τα βουνά Leitha στα βορειοδυτικά και από τη λίμνη Neusiedl στα νοτιοανατολικά. Οι ζεστοί άνεμοι της λίμνης Neusiedl προσδίδουν στον οίνο την αξιοσημείωτη ωριμότητά του. Στα βουνά Leitha οφείλονται οι δροσερές νύχτες οι οποίες προσδίδουν στον οίνο φρουτώδη και δροσερό χαρακτήρα, λεπτότητα και ζωντάνια. Τα εδάφη στα οποία παράγονται οι οίνοι «Leithaberg DAC» αποτελούνται κυρίως από ασβεστόλιθο και σχιστόλιθο. Ο ασβεστόλιθος, ο οποίος περιέχει κελύφη, προσδίδει στους οίνους ελαφρώς αλμυρές νότες και κομψότητα. Από την άλλη, ο σχιστόλιθος προσδίδει στους οίνους την αναγκαία ένταση και τον χαρακτήρα τους.

Επιπλέον, χάρη στον οικογενειακό, ως επί το πλείστον, χαρακτήρα των αμπελουργικών εκμεταλλεύσεων η παραδοσιακή οινοποιητική μέθοδος κληροδοτείται από γενιά σε γενιά, γεγονός το οποίο ενισχύει περαιτέρω τον ιδιαίτερο χαρακτήρα των οίνων Leithaberg.

9. Άλλες ουσιώδεις προϋποθέσεις (συσκευασία, επισήμανση, άλλες απαιτήσεις)

Νομικό πλαίσιο:

Εθνική νομοθεσία

Τύπος επιπλέον προϋπόθεσης:

Παρέκκλιση για την παραγωγή στην οριοθετημένη γεωγραφική περιοχή

Περιγραφή της προϋπόθεσης:

Βάσει του αυστριακού νόμου περί οίνων, οι οίνοι με την ονομασία προέλευσης «Leithaberg» μπορούν να διατίθενται στην αγορά μόνο εφόσον διαθέτουν επίσημο αριθμό ποιοτικού ελέγχου [Staatliche Prüfnummer]. Για τη λήψη αριθμού ποιοτικού ελέγχου, πρέπει να υποβάλλεται σε αναλυτική και οργανοληπτική εξέταση δείγμα κάθε οίνου (συστηματικός έλεγχος) που πρόκειται να διατεθεί στην αγορά υπό την ονομασία προέλευσης «Leithaberg» (πρβλ. προδιαγραφές προϊόντος). Τα μέρη που προτίθενται να υποβάλουν αίτηση για επίσημο αριθμό ποιοτικού ελέγχου για οίνο με την ονομασία πώλησης «Leithaberg» οφείλουν να ενημερώνουν εγγράφως την περιφερειακή επιτροπή οίνων του ομόσπονδου κράτους Μπούργκενλαντ σε ετήσια βάση. Η γευσιγνωστική δοκιμή από την επιτροπή οινογνωσίας για τον σκοπό της χορήγησης αριθμού ποιοτικού ελέγχου μπορεί να διενεργείται μόνο στην ομοσπονδιακή υπηρεσία αμπελουργίας του Eisenstadt. Όλοι οι δοκιμαστές της επίσημης επιτροπής οινογνωσίας πρέπει να εκπαιδεύονται από την περιφερειακή επιτροπή του Μπούργκενλαντ για την αξιολόγηση του γευστικού προφίλ που χαρακτηρίζει τους οίνους που διατίθενται στο εμπόριο υπό την ονομασία «Leithaberg DAC». Ο οίνος θεωρείται κατάλληλος από οργανοληπτική άποψη εφόσον τουλάχιστον πέντε από τους έξι οινογεύστες διατυπώσουν θετική άποψη στο πλαίσιο ψηφοφορίας. Εάν η διάθεση του οίνου στο εμπόριο υπό την ονομασία «Leithaberg DAC» απορριφθεί διότι οι γνώμες διίστανται κατ’ αναλογία 4:2, το δείγμα πρέπει να υποβληθεί σε άλλη επιτροπή οινογνωσίας.

Σύνδεσμος προς τις προδιαγραφές προϊόντος

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) ΕΕ L 9 της 11.1.2019, σ. 2.